Foto: exim.com Kuala-Lumpurda O‘zbekiston investitsion salohiyatiga bag‘ishlangan biznes-forum bo‘lib o‘tdi. Forum ishida Investitsion rivojlanish agentligi (Malaysian Investment Development Authority — MIDA), Standartlar departamenti, Malayziya Markaziy banki (Negara Bank), Malayziya Eksimbanki, SMITA rahbariyati, shuningdek, 20dan ortiq mahalliy kompaniyalar vakillari ishtirok etdi, deya xabar beradi «Jahon» AA. Muzokaralarda O‘zbekistonda biznes yuritish uchun yaratilgan sharoitlar, keng ko‘lamli iqtisodiy islohotlar, erkin iqtisodiy zonalar faoliyati, mamlakatning savdo-iqtisodiy salohiyati haqida batafsil ma’lumot taqdim etildi. Tadbir yakunida Malayziya ishbilarmon doiralarining Xorazm viloyatiga tashrifini tashkil etish haqidagi kelishuvga erishildi. Uning davomida salohiyat va investitsiya loyihalari o‘rganiladi. Forum doirasida Malayziya Eksimbanki tomonidan O‘zbekistonda kichik biznesni qo‘llab-quvvatlash maqsadida 15 mln dollar miqdorida mablag‘ ajratildi.